— 115 - 



cellerne, som afbildet i Fig. 1, C; i begge Tilfælde kan man se 

 Knipper paa 2—3 (ikke flere!) Konidiebærere , dog er de fleste 

 enkeltvis stillede. Frembruddet af Konidiebærerne sker paa samme 

 Maade, hvad enten det finder Sted spontant i det fri eller frem- 

 kaldes ved Anbringelse af Bladene i fugtigt Rum x ). 



Inden jeg gaar over til den specielle Fremstilling af Sygdom- 

 menes Symptomer og Forløb, maa jeg her indskyde et Par Be- 

 mærkninger, dels om Sygdommenes Navne, dels om Afgrænsningen 

 af bestemte Tidsperioder i Planternes Liv til Brug ved Skildringen 

 af Sygdommenes Optræden i Aarets Løb. 



For den første af de her behandlede Sygdomme vil der næppe 

 kunne rejses Tvivl om, at man bør benytte Rostrups Navn 

 „Stribesyge", dels da det er særdeles træffende, dels cla det 

 allerede benyttes en Del i vor Landbrugslitteratur. For den anden 

 Bygsygdoms Vedkommende maa man finde et nyt Navn, da Navne 

 som „Bladpletsyge", „Braunfleckigkeit", „Blattbräune" o. lign. er 

 uanvendelige, da der hos Byg findes andre Bladpletsygdomme med 

 Brunfarvning af de syge Væv, konstant ledsagede af andre Svampe 

 (som f. Eks. Erysiphe graminis Lév., Marsonia Secalis Oudem. [= 

 Rhyncosporium graminieola Frank], Ascochyta graminieola Sacc. o.a.); 

 alle disse Sygdomme kan meget vel kendes makroskopisk, men 

 Karaktererne er ikke saadanne, at man med ét Ord kan ramme 

 det ejendommelige (undt. f. Eks. „Meldug"); i saadanne Tilfælde vil 

 man lettest komme over Vanskeligheden ved at benævne Sygdom- 

 men efter den den ledsagende (og i Almindelighed foraarsagende) 

 Svamps Slægtsnavn med Tilføjelse af Stavelsen -ose, paa lignende 

 Maade, som vi har det i „Mykose", „Bakteriose" o. lign. Den her 

 omtalte Sygdom maa da kaldes „Byggets Helminthosporiose". 

 Af samme Grunde vil jeg for Havresygdommen foreslaa Navnet 

 „Havrens Helminthosporiose" -). 



En Oversigt over Sygdommenes Optræden i Aarets Løb vil 



1 ) I Tilslutning hertil maa jeg nævne, at jeg ikke i noget Stadium (undtagen 

 maaske de allersidste) af Sygdommen har kunnet paavise andre Hyfomy- 

 ceter eller Bakterier samtidig med Helminthosporium. 



2 ) Denne Terminologi er anvendt af Vuillemin (66, i7o) i et enkelt Tilfælde 

 („ Coryneose " om en af Coryneum fremkaldt Sygdom), men synes ikke 

 at have vundet andre Tilhængere. 



